《用昌黎赋鸣雁韵劝蹇从叔出峡与乃兄相依》
宋代·阳枋

楚天空阔雁南飞，整整秋来春又归。
肠断孤鸿鸣失依，重云片影俦侣稀。
野老吟情吒兴微，樊笼休羡稻粱肥。
岷峨回首寸心违，华亭清唳昔人非。
湖北湖南秋水多，洲渚星稀无纲罗，
平沙雪浇声相和。挽仰尘世应无他。
君於此处意如何。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。